b'\n_START_ARTICLE_\nImin\n_START_PARAGRAPH_\nImin\xc2\xa0je funkcionalna skupina ali kemijska spojina, ki vsebuje dvojno vez med\xc2\xa0ogljikom\xc2\xa0in\xc2\xa0du\xc5\xa1ikom.\xc2\xa0Na du\xc5\xa1ikov atom je lahko vezan vodik (H) ali katera organska skupina (R). \xc4\x8ce ta skupina ni\xc2\xa0vodikov atom, se spojini v\xc4\x8dasih re\xc4\x8de tudi\xc2\xa0Schiffova baza.\xc2\xa0Ogljikov atom ima poleg dvojne z du\xc5\xa1ikom \xc5\xa1e dve drugi enojni vezi.\xc2\xa0Izraz "imin" je leta 1883 skoval nem\xc5\xa1ki kemik Albert Ladenburg.\n_START_SECTION_\nNomenklatura in klasifikacija\n_START_PARAGRAPH_\nObi\xc4\x8dajno se termin imin nana\xc5\xa1a na spojine tipa R\xe2\x82\x82C=NR, kot je obravnavano v nadaljevanju. V starej\xc5\xa1i literaturi pa se termin imin nana\xc5\xa1a na aza analoge epoksida (oksirana). Etilenimin je torej tri\xc4\x8dlenski obro\xc4\x8d tipa C\xe2\x82\x82H\xe2\x82\x84NH._NEWLINE_Imini so sorodni\xc2\xa0ketonom\xc2\xa0in aldehidom\xc2\xa0glede zamenjave kisika s skupino NR. \xc4\x8ce\xc2\xa0je R vodikov atom, je spojina primarni imin. \xc4\x8ce je R ogljikovodik, je spojina sekundarni imin. Imini izkazujejo raznoliko reaktivnost in se v kemiji pogosto sre\xc4\x8dajo.\xc2\xa0\xc4\x8ce je\xc2\xa0R\xc2\xb3\xc2\xa0hidroksilna skupina, se imin imenuje oksim.\xc2\xa0\xc4\x8ce je R\xc2\xb3\xc2\xa0amino skupina, se\xc2\xa0imin imenuje hidrazon._NEWLINE__NEWLINE_Primarni imin, katerega C-atom je vezan na ogljikovodik in H-atom, se imenuje primarni aldimin; sekundarni imin s tako skupino se imenuje sekundarni aldimine.\xc2\xa0Primarni imin, katerega C-atom je vezan na dva ogljikovodika, se imenuje primarni ketimin; sekundarni imin s tako skupino se imenuje sekundarni ketimin._NEWLINE_En na\xc4\x8din poimenovanja aldiminov je, da se imenu alkilne verige doda "-imin", na primer etanimin. Glejte \xc4\x8dlanek o\xc2\xa0aldiminih\xc2\xa0za konvencije o drugih poimenovanjih. Nadalje se lahko\xc2\xa0imin imenuje tudi kot derivat karbonila z dodatkom besede "imin" imenu karbonilne spojine, katere okso skupina se zamenja z imino skupino, na primer sidnon imin\xc2\xa0in aceton imin\xc2\xa0(intermediat pri sintezi acetonazina)._NEWLINE_N-sulfinil imini\xc2\xa0so posebna skupina iminov, ki imajo na du\xc5\xa1ikov atom vezano sulfinilno skupino (S=O).\n_START_SECTION_\nBiolo\xc5\xa1ka vloga\n_START_PARAGRAPH_\nImini so v naravi pogosti. Vitamin B6\xc2\xa0na primer spodbuja deaminiranje\xc2\xa0aminokislin preko oblikovanja iminov,'